༈མི་ལོ་སྟོང་ཕྲག་གཅིག་ལས་ལྷག་པའི་ལོ་རྒྱུས་ལྡན་པའི་གཡུང་དྲུང་ཐར་པ་གླིང་དགོན་ནི་ལ་དྭགས་རྒྱལ་ས་གླེ་ནས་གཤམ་ཕྱོགས་སུ་ཀི་ལོ་མི་ཊར་༡༡༧་རིང་སེངྒེ་ཁ་འབབ་ཀྱི་གཡས་ཕྱོགས་ན་ཆགས་ཤིང་ལ་དྭགས་ནང་དགོན་པ་རྙིང་ཤོས་གྲས་ཤིག་ཡིན།ལོ་རྒྱུས་ཀྱི་རྒྱབ་ལྗོངས་ལ་བལྟ་ན་ཐོག་མ་དགོན་པ་ཆགས་པའི་གནས་དེ་མཚོ་ཞིག་ཡིན་ཞིང་།གནས་ཡོད་ཚད་ཆུས་གང་ཡོད་པ་དང་།མཚོ་དའི་ཟུར་ཞིག་ན་གད་པ་འབུར་དུ་འཐོན་པ་ཞིག་ཡོད།དགེ་སློང་ཀུན་དགའ་བའི་སློབ་མ་དགྲ་བཅོམ་ཉི་མ་གུང་ཀཤྨིར་ལ་བཞུགས་ཚེ་ཟངས་དཀར་རྒྱུད་ནས་འདིར་ཕེབས།འབུར་དུ་འཐོན་པའི་གད་སྐམ་དེར་ཞུགས་ཏེ་འབྲུའི་ཆབ་གཏོར་སྩལ་ཏེ་མཚོའི་དེའི་ཀླུ་རྣམས་ལ་སྦྱིན་པར་མཛད།དེ་ནས་ཁར་གསིལ